Source: https://veszpremitorvenyszek.birosag.hu/sajtokozlemeny/20190104/korhazban-rendelte-el-birosag-letartoztatasat-annak-ferfinak-aki-kessel
Timestamp: 2019-01-23 10:14:51
Document Index: 28301666

Matched Legal Cases: ['bíróság ', 'Bíróság\n', 'bíróság\n', 'bíróság\n', 'bíróság\n', 'bíróság\n', 'bíróság\n', 'bíróság ', 'bíróság ']

A kórházban rendelte el a bíróság a letartóztatását annak a férfinak, aki késsel támadt a járókelőkre Pápán | Veszprémi Törvényszék
Veszprémi Törvényszék
Vár utca 19.
+36 88 577 500, +36 70 514 7405
Veszprémi Közigazgatási és Munkaügyi Bíróság
Veszprémi Törvényszék Cégbírósága
Ajkai Járásbíróság
Pápai Járásbíróság
Tapolcai Járásbíróság
Veszprémi Járásbíróság
Zirci Járásbíróság
Álláspályázat
Jogtanácsosok
Közbeszerzés 2016
Kereset és kérelem minták
Ügyfélszolgálati karta
Ügyfél elégedettség
Bírósági közvetítők és tanúgondozók
Biztonságos elektronikus kapcsolattartásra szolgáló elérhetőségek
ÁROP -"Szervezetfejlesztés" projekt
Tájékoztatás a "Vörösiszap-ügyben" a regisztrációval kapcsolatosan a sajtó képviselői számára
Tárgyalási napok regisztrációs listái a sajtó számára
Veszprémi Törvényszék/
A kórházban rendelte el a bíróság a letartóztatását annak a férfinak, aki késsel támadt a járókelőkre Pápán
Megjelenés ideje: 2019. január 4., 15:58
A Veszprémi Járásbíróság nyomozási bírája 2018. december 30. napján kihirdetett végzésével egy hónapra elrendelte a terhelt letartóztatását, a bizonyítás megnehezítésének veszélyére és a bűnismétlés veszélyére figyelemmel.
A megalapozott gyanú szerint a terhelt 2018. december 24. napján 23.00 óra körüli időben gyalogosan közlekedett, majd szembe találkozott egy járókelővel. Amikor elhaladtak egymás mellett, a terhelt hirtelen visszafordult, majd hátulról a bal karjával megragadta a sértett nyakát, azt erősen szorította, miközben a jobb kezében egy 12 cm pengehosszúságú konyhakést tartott. A sértett próbált kiszabadulni a szorításból, majd a dulakodás során a földre kerültek, ahol a vádlott több helyen (fején, arcán, kezén, hátán) megsebesítette a sértettet. A sértett segítségért kiáltott, melyet a közelben tartózkodó tanú meghallott, odaszaladt a helyszínre, megkísérelte kiütni, kirúgni a terhelt kezéből a kést, azonban ez nem sikerült, ennek hatására azonban a terhelt elengedte a sértettet, majd a tanút ragadta meg és húzta le a földre. A terhelt a földön fekvő tanú fejét a combjai közé szorította, úgy, hogy a tanú hosszabb időn át mozdulni sem tudott, de végül sikerült kirántania a terhelt jobb kezéből a kést, és azzal több alkalommal megszúrta a terheltet, aki csak ennek hatására engedte őt el. A bántalmazás következtében a sértett 8 napon túl, a tanú 8 napon belül gyógyuló sérüléseket szenvedett.
A terhelt megalapozottan gyanúsítható egy 2 nappal azelőtti cselekménnyel is:
Eszerint a lakótelepen sétálva a terhelt észlelte, hogy tulajdonosa a személygépkocsiját nyitott állapotban, járó motorral rövid időre felügyelet nélkül hagyta, s ekkor elhatározta, hogy a gépjárművel a tulajdonos beleegyezése nélkül jogosulatlanul közlekedik. A terhelt beszállt a gépjárműbe, s azzal a település belterületén közlekedett, majd visszaparkolt a parkolóba, ahol az időközben a helyszínre érkező rendőrjárőr elfogta.
A letartóztatás elrendelése tárgyában tartott bírósági ülésre a kórház traumatológiai osztályán került sor, mivel a dulakodás során a terhelt maga is megsérült. A letartóztatást elrendelő végzést a fellebbezésre jogosultak tudomásul vették, így az véglegessé vált.
Veszprém, 2019. január 4.
/A Veszprémi Törvényszék Sajtóosztálya/
© 2019 Veszprémi Törvényszék